Steffen Jakobsen

Steffen Jakobsen (født 13. februar 1990) er en norsk musiker, sanger, gitarist og låtskriver.

Jakobsen ble kjent for TV-seere da han kom på 3.-plass i Idol Norge 2013. Samtidig ble hans fremførelse av «Your Man» kåret til årets beste «Idol»-øyeblikk.

Musikkarriere 
Steffen Jakobsen synger tradisjonell country og lager også egen musikk. Albumet My Beginning ble opprinnelig spilt inn i 2009, men etterspørselen i forbindelse med Idol-deltakelsen ble så stor at det ble gitt ut på nytt.

Steffen Jakobsens musikk og lydbilde er inspirert av artister som Josh Turner, Randy Travis, Merle Haggard, Don Williams, George Jones - The Possum.

Melodi Grand Prix 2022 
Jakobsen deltok i Melodi Grand Prix 2022 med sangen «With me tonight». Låten var konkurransens eneste country-bidrag. Jakobsen ble først slått ut i en «gullduell» mot Farida og hennes bidrag, «Dangerous». I «Sistesjansen» røk Jakobsen ut i den første av to deler.

Diskografi 
Studioalbum 
 My Beginning (2009, ClutterBillies Entertainment)

Referanser

Eksterne lenker 
 Hjemmeside 

Norske musikere
Norske Idol-deltakere
Deltakere i Melodi Grand Prix 2022
Fødsler i 1990